
Népjóléti Bizottság 
2021. április 22-i ülésére

Tisztelt Bizottság!

Tárgy: 
Beszámoló a Lelki Egészségvédő Alapítvány 2020. évi szakmai tevékenységéről és pénzügyi elszámolásáról
I. Előzmények

A Lelki Egészségvédő Alapítvány (a továbbiakban: Alapítvány) az előterjesztés 1. melléklete szerinti támogatási szerződés keretében vállalta a zuglói lakosok lelki egészségének védelmét, a lakosság körében prevenciós tevékenység kiterjesztését, pszichológiai tevékenység népszerűsítését, a lakossági elfogadottság növelését,

A 2020. május 6-án megkötött támogatási szerződés 10. pontja alapján az Alapítvány szöveges szakmai beszámolót és pénzügyi elszámolást köteles készíteni a támogatási szerződésben meghatározott feladata ellátásáról (1. melléklet). 

Az Alapítvány a megkötött támogatási szerződésben foglalt határidőre megküldte szöveges a szakmai beszámolót és a pénzügyi elszámolást a vállalt feladata elvégzéséről, amelyet az előterjesztés 2. melléklete tartalmaz.

II. Vélemények

Budapest Főváros XIV. Kerület Zugló Önkormányzat Képviselő-testülete a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelete 16. §-a (7) bekezdése s) pontja szerint a beszámoló elfogadása a Népjóléti Bizottság hatásköre.
Az Alapítvány az 1. melléklet szerinti támogatási szerződésben foglalt feladatellátás keretében 
· a zuglói pedagógusok számára művészetterápiás képzést,
· önismereti meseterápiás csoportos foglalkozást,
· zuglói lakosok számára egyéni pszichológiai,

· a zuglói gyermekek számára egyéni pszichológiai kezeléseket  biztosította.
A tevékenységeket az Alapítvány szakképzett illetve vezető és szervezető és adminisztratív munkaköreiben lévő munkatársai látták el.

A Humánszolgáltatási Főosztály javasolja a beszámoló elfogadását.

A Gazdasági Főosztály az Alapítvány által megküldött pénzügyi beszámolót átvizsgálta, és megfelelőnek találta (3. melléklet).
Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz. 
III. Határozati javaslat

                            Budapest Főváros XIV. Kerület Zugló Önkormányzata
              Képviselő-testülete
                          …/2021. (IV. 22.)  önkormányzati határozata
a Lelki Egészségvédő Alapítvány 2020.  évben végzett szakmai munkájáról szóló beszámoló elfogadásáról

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy: Budapest Főváros XIV. Kerület Zugló Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Népjóléti Bizottság hatáskörét visszavonja, és úgy dönt, hogy: a Lelki Egészségvédő Alapítvány által a támogatási szerződés keretében vállalt feladata ellátásáról szóló 2020. évi szakmai beszámolóját és pénzügyi elszámolását elfogadja. 

Határidő: 2021. április 29. (Alapítvány értesítése a döntésről)
Felelős: Hevér László György Népjóléti Bizottság elnöke (Humánszolgáltatási Főosztály)

A határozathozatal Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint az 50. §-a  alapján egyszerű szótöbbséget igényel.

Budapest, 2020. március 16.
Sokacz Anikó
  





                           tanácsnok
Mellékletek felsorolása: 

1. melléklet: Támogatási szerződés

2. melléklet: Szöveges szakmai beszámoló + pénzügyi összesítő
3. melléklet: Gazdasági Főosztály átiratai
Az előterjesztést készítette: 
      Bondorné Gyurcsi Mária
      Polgármesteri Hivatal
 


      Humánszolgáltatási Főosztály
PAGE  
2

